Kultura Maribor

Koncert skupine La Fanfarria del Capitan
2024-07-07 20:00 - 21:00 (Europe/Paris) | ef4ff137-54d9-4d74-bafe-3dec6567b304
Argentinska skupina – popotniki in pripovedovalci, ki črpajo melodije iz vseh koncev sveta in jih razvijejo v unikaten in vznemirljiv zvok.
Argentinska skupina La Fanfarria del Capitan potuje po svetu ter širi meje svojega glasbenega izraza.
Skupina igra posebno mešanico latina, rocka ter balkanskih ritmov in je znana po energičnih nastopih v živo. Njihova priredba italijanske partizanske pesmi Bella Ciao (La Giravida, 2016) je nepričakovano dosegla široko občinstvo, saj je bila vključena na izvirno glasbeno podlago priznane španske televizijske serije La casa de papel, ki jo je leta 2017 prevzel Netflix pod naslovom Money Heist.
Njihovo glasbo lahko slišimo tudi med izvirno glasbeno podlago ruske serije The Method. Skupina je junija 2023 pričela s svojo štirinajsto turnejo po Evropi, kjer predstavljajo svoj šesti album El Cantomanto (2022). V sklopu turneje bodo obiskali Slovenijo, Nemčijo, Nizozemsko, Belgijo, Avstrijo, Češko in Slovaško, kjer se bo zvrstilo več kot 25 koncertov.

Povezava do originalnega članka

Letni kino Minoriti: Mož iz protja - končna verzija
2024-07-06 21:00 | Maribor center / Avditorij LGM
Filmska projekcija v okviru Letnega kina Minoriti
Robin Hardy / Velika Britanija, 1973, 93 min / angleščina s slovenskimi podnapisi
Policijski narednik Neil Howie (Edward Woodward), pobožen kristjan in spolno zavrt devičnik, prispe na odročen škotski otok, da bi raziskal izginotje 12-letne deklice. Toda pod budnim očesom otoškega glavarja, Lorda Summerisla (Christopher Lee), ga vaščani – med njimi pohotna krčmarjeva hči (gola Britt Ekland v nepozabnem paritvenem plesu) – vodijo vse globlje v labirint pasti in skušnjav, prekipevajoče spolnosti in poganskega obredja, ki zahteva človeško žrtev.
V spopadu dveh dogem ne šteje moč vere, pač pa premoč njenih sledilcev. Projekcijo bo z uvodom v film in debato po njem pospremil filmski kritik Marcel Štefančič jr.

Povezava do originalnega članka

Letni kino: Mož iz protja - končna verzija
2024-07-06 21:00 | Maribor center / Avditorij LGM

Mladi Mariborski solisti za mesto Maribor
2024-07-06 18:30 - 19:30 | 4700b84c-7433-438b-9705-2f11d7129ba6
Simfonija mladih talentov
Projekt “Mladi mariborski solisti za mesto Maribor” je umetniški poklon mestu Maribor, njegovim prebivalcem, obiskovalcem in ustvarjalcem, ki ga zasedba Mladi mariborski solisti predstavlja v obliki niza koncertov na različnih lokacijah v mestni občini.
Kot ambasadorji kulture in sožitja ga želijo člani zasedbe približati širšemu občinstvu vseh starostnih skupin in socialnih okolij z izborom zanimivega in dinamičnega programa, kjer lahko na barviti paleti umetniške izraznosti vsak poslušalec najde nekaj zase.
Na tokratnem koncertu v čudovitem ambientu Minoritske cerkve se bo ansamblu kot posebni gost pridružil glasbenik izjemne širine, mednarodno priznani umetnik Alexander Somov, prvi violončelist solist orkestra Strasburške filharmonije. V svetovljanskem vzdušju bodo v prepletu mladostne ognjevitosti in mojstrske prefinjenosti zazvenele skladbe skladateljev in skladateljic štirih celin.

Povezava do originalnega članka

24. mednarodna tekma v akrobatskih skokih iz Dravskega mostu
2024-07-06 16:00 | Maribor center
Remax bazeni OPEN 2024
Vabljeni na 24. tradicionalno mednarodno tekmo v akrobatskih skokih iz Dravskega mostu.
V soboto, 6. julija, ob 16. uri si boste ponovno lahko ogledali akrobatske skoke v reko Dravo. Ogled bo možen iz Lenta in tudi iz nove Splavarske brvi, kar bo posebno doživetje.
Letos se nam bodo pridružili tekmovalci iz Nemčije, Srbije, Danske, Avstrije, Kosova in Slovenije.
Tekmo podpirajo: Remax bazeni, Ekosen – specialisti za IR ogrevanje, Lumar – montažne hiše, sončne elektrarne E-projekt, lepotna soba Wauu, Radio center, Mestna občina Maribor, Rock radio, Piranha Cocktail Bureau, Emperata, Moja Tiskarna, Hostel Pekarna, Tvoj splet, Neuroth, Novogradnje Maribor, Taxi Plus, Meating Pub & Restavracija, Sava zavarovalnica in FMA Mont.

Povezava do originalnega članka

Pihalni orkester občine Šentilj Paloma v paviljonu Mestnega parka
2024-07-06 10:30 | Maribor center
Tradicionalni promenadni koncerti v parku
Vabljeni na koncert Pihalnega orkestra občine Šentilj Paloma v nedeljo, 6. 7. 2024, ob 10.30 uri.
Šentiljski orkester je znan po bogati tradiciji, izjemnem talentu in neomajni predanostji glasbi. Njihova energija, strast in vrhunska izvedba so vedno znova navdih za poslušalce.
Koncert je del programa tradicionalnih promenadnih koncertov v parku. Od maja do septembra se v prijetnem paviljonu zvrstijo nastopi godb na pihala, pevskih zborov, komornih zasedb in folklornih skupin.
To so koncerti za vse generacije, ki združujejo domačine in obiskovalce mesta. Sprehod med drevesi in druženje ob zvokih glasbe so popolna popestritev nedeljskega popoldneva.
Uživajte v čarobnosti glasbe!

Povezava do originalnega članka

Gasilska veselica s Polkaholiki
2024-07-05 20:00 | Okolica / Športna dvorana Benedikt, 2234 Benedikt
Čas je za pravo nepozabno gasilsko veselico!
Zabavajte se s Polkaholiki v petek, 5. julija 2024, od 20. ure naprej pri Športni dvorani Benedikt.
Poleg odlične glasbe vas čakajo tudi mrzla pijača in okusna hrana, tako da bo za popolno zabavo zagotovo poskrbljeno.
Pridite in preživite nepozaben večer v prijetni družbi ob glasbi in plesu!

Povezava do originalnega članka

JAZZelnica: Primož Grašič kvintet
2024-07-05 20:00 | Okolica / Mariborska cesta 26, 2352 Selnica ob Dravi
Ljubitelji jazza, pripravite se! JAZZelnica v Hram kulture Arnolda Tovornika pripelje Primož Grašič kvintet.
Na odru se bo 5. julija ob 20:00 zvečer zbrala izjemna zasedba: Primož Grašič na kitari, Blaž Jujrevčič na klavirju, Aleš Avbelj na basu in Tijan Grašič na bobnih.
Posebna gost večera je še Gregor Grašič na trobenti.
Čeprav so si že delili oder z Big bandom RTV Slovenije in drugimi priznanimi zasedbami, se bodo tokrat predstavili kot kvintet. Vsi glasbeniki so uveljavljeni tako doma kot v tujini, zato je večer z njimi zagotovo nepozaben. Še posebej, ker bo na repertoarju pestra izbira jazzovskih standardov, ki jih bodo zagotovo mojstrsko izvedli.
Koncert je brezplačen, v primeru slabega vremena pa se bo preselil v avlo Hrama kulture.
Za osvežitev bo poskrbel Bar B.

Povezava do originalnega članka

Maja & Stela v Vetrinjcu
2024-07-05 19:00 - 21:00 | Maribor center / Vetrinjc – BarCoda
Študentki prvega letnika glasbene pedagogike v Mariboru
Maja in Stela, stari znanki Vetrinjca, ki sta že nastopili pri nas, tokrat s svojo glasbo na našem zunanjem odru! Maja Novak (vokal) in Stela Gašparič (klaviature) sta študentki prvega letnika glasbene pedagogike v Mariboru. Maja prihaja iz Majšperka, Stela iz Maribora.
Čas za vajo si najdeta v prostih urah med predavanji. Spoznali sta se oktobra in hitro ugotovili, da ju skupno muziciranje slovenskih ter hrvaških popevk in balad osrečuje, zato bi to srečo radi podelili naprej na samostojnem koncertu. Vstop je prost, prispevki za muzičarki pa dobrodošli.

Povezava do originalnega članka

Maja & Stela v Vetrinjcu
2024-07-05 19:00 | Vetrinjc – BarCoda
Maja in Stela, stari znanki Vetrinjca, ki sta že nastopili pri nas, tokrat s svojo glasbo na našem zunanjem odru!
Maja Novak (vokal) in Stela Gašparič (klaviature) sta študentki prvega letnika glasbene pedagogike v Mariboru. Maja prihaja iz Majšperka, Stela iz Maribora. Čas za vajo si najdeta v prostih urah med predavanji. Spoznali sta se oktobra in hitro ugotovili, da ju skupno muziciranje slovenskih ter hrvaških popevk in balad osrečuje, zato bi to srečo radi podelili naprej na samostojnem koncertu.
Vstop je prost, prispevki za muzičarki pa dobrodošli.

Organizator: Vetrinjc – BarCoda

Povezava do originalnega članka

[Delavnica] Uporaba zelišč v vsakdanu
2024-07-04 18:00 - 21:00 | Kulturni inkubator
delavnica
UPORABA ZELIŠČ V VSAKDANU
Četrtek, 4. julij 2024 // 18:00 // Kulturni inkubator
V četrtek, 4. julija, bo v Kulturnem inkubatroju v sodelovanju z MKC Maribor potekala brezplačna delavnica z naslovom Uporaba zelišč v vsakdanu. Raziskovali bomo zdravilna zelišča. lo so pogosto spregledana, čeprav so na dosegu roke. Za zaključek druženja bomo izdelali svoje mazilo za ustnice.
Izvedeli bomo marsikaj zanimivega o zdravilnih, kulinaričnih in antropoloških vidikih izbranih zelišč, nato pa zavihali rokave in izdelali svoje naravno mazilo za ustnice. Razvajali bomo svoje čute ob skodelici domačega čaja, in če bo čas dopuščal, ustvarili svoje kadilo, ki čisti zrak, in se podali v skrivnostni svet čarovniških lastnosti rastlin.Ne zamudi te edinstvene priložnosti za sprostitev, ustvarjanje in učenje!
Delavnico bo izvedla Eva Nađ, ki ustvarja pod imenom Artforest.
Predhodne prijave zbiramo na info@mkc.si.

Delavnica bo potekala v sklopu javnega razpisa za izvedbo delavnic v Kulturnem inkubatroju 2024. Izvedbo programa finančno omogoča Mestna občina Maribor.

Povezava do originalnega članka

Oblečene knjige gostujejo na Festivalu Pranger
2024-07-04 08:00 - 2024-07-06 21:00 | Kulturni center Rogaška Slatina
BESEDE KOT LES
RAZSTAVA OBLEČENIH KNJIG DIJAKOV SREDNJE LESARSKE IN GOZDARSKE ŠOLE MARIBOR BO NA OGLED NA FESTIVALU PRANGER V ROGAŠKI SLATINI
Mladinski kulturni center Maribor, Srednja lesarska in gozdarska šola Maribor ter festival Pranger pripravljajo 4. julija 2024 v atriju Kulturnega centra Rogaška Slatina odprtje razstave oblečenih knjig z naslovom BESEDE KOT LES.

Letošnja kolekcija oblečenih knjig je avtorsko delo dijakov Srednje lesarske in gozdarske šole Maribor (Jan Furman, Anej Kavčič, Rok Kramberger, Jure Ravnjak, Sašo Škrlec in Sebastjan Jan Krecenbaher). Mentorji, ki so sodelovali pri projektu, so bili Mirjana Kumer, Marjan Kumer, Aljaž Fijačko, Žan Ovtar, Matej Lovrec in Vesna Kolenko. Ulična razstava je nastala v maja 2024 v okviru 27. festivala Slovenski dnevi knjige v Mariboru v sodelovanju s Festivalom Pranger, Srednja lesarska in gozdarska šola Maribor ter slovenskimi založbami, ki so prispevale knjige. Na razstavi, ki vključuje izbrane pesniške zbirke letošnjega Festivala Pranger, ki so jih izbrali literarna kritičarka Silvija Žnidaršič, Jelka Kernev Štrajn in Luka Benedičič, so naslednje oblečene knjige slovenskih pesnic in pesnikov; Ana Pepelnik: to se ne pove (LUD Literatura), Tonja Jelen: Od točke nič (Litera), Nina Dragičević: AMPAK, KDO? (ŠKUC, Vizibilija), Vesna Liponik: Jabk (ŠKUC, Lambda) Denis Škofič: Tuskulum (Cankarjeva založba), Matjaž Zorec: Večerna zora (Hiša poezije, LJ), Zdrav Ko Riba/P. Repar: Pot z Unij in naprej (Koščak & Apokalipsa), Lara Božak: Z luknjami v prepihu (Lit. društvo IA, Črna skrinjica, LJ) in Miljana Cunta: Nekajkrat smo zašli, zdaj se vračamo (Slovenska matica).
Razstava je bila na ogled vsak dan v času trajanja knjižnega sejma festivala Slovenski dnevi knjige v Mariboru med 22. in 25. majem 2024, nato je bila na ogled na Srednji lesarski in gozdarski šoli Maribor, zdaj pa se sli v Rogaško Slatino, kjer bo na ogled na festivalu Pranger med 4. in 6. julijem 2024.

Produkcija in izvedba: MKC Maribor v sodelovanju s Srednjo lesarsko in gozdarsko šola Maribor ter Festivalom Pranger.

Povezava do originalnega članka

Delavnica: Predstavitev deficitarnih poklicev v Sloveniji
2024-07-02 13:00 - 16:00 | Kulturni inkubator
DELAVNICA DRESS FOR SUCCESS
Predstavitev deficitarnih poklicev v Sloveniji, možnosti izobraževanja, usposabljanja in zaposlovanja v teh poklicih
Društvo Dress for Success v Kulturnem inkubatroju Mladinskega kulturnega centra Maribor pripravlja delavnico na temo “Predstavitev deficitarnih poklicev v Sloveniji”. Potekala bo v torek, 2. julja, ob 13:00 uri.
Delavnica je namenjena mladim dijakom in dijakinjam, priseljenim osebam iz tretjih držav, begunkam in migrantkam. Cilj je informirati in motivirati udeležence o možnostih izobraževanja, usposabljanja in zaposlovanja v deficitarnih poklicih, ki so ključni za gospodarsko rast in razvoj Slovenije in lokalne skupnosti. Udeleženci bodo izvedeli, kaj so deficitarni poklici in zakaj so pomembni za trg dela. Poudarek bo na razpoložljivih programih izobraževanja, štipendijah, podporah ter priložnostih za zaposlitev v teh poklicih. Delavnica bo prispevala k socialnemu vključevanju ranljivih skupin in zmanjševanju njihove ranljivosti skozi izboljšanje zaposljivosti. Delavnica bo potekala v obliki interaktivnih predavanj in komunikacij, ki bodo vključevale teoretični in praktični del. Udeleženci bodo aktivno sodelovali skozi izmenjavo izkušenj in dobrih praks, uporabili bodo različne interaktivne tehnike za boljše razumevanje in uporabo pridobljenih znanj.
S to delavnico želimo prispevati k večji ozaveščenosti in aktivaciji mladih na področju deficitarnih poklicev, kar bo dolgoročno prispevalo k izboljšanju njihovega socialnega položaja in zaposljivosti.
KAJ LAHKO PRIČAKUJETE:

Informacije o deficitarnih poklicih: spoznali boste, kateri poklici so najbolj iskani in zakaj.
Možnosti izobraževanja in zaposlovanja: odkrijte izobraževalne programe, štipendije in priložnosti za zaposlitev.
Podjetništvo in samozaposlovanje: pridobite nasvete za začetek lastnega podjetja in samozaposlitev na podrojčjih, ki so najbolj zahtevni in deficitarni
Socialno vključevanje: delavnica bo prispevala k vaši boljši zaposljivosti in socialni vključenosti.

PRIJAVE:
Mladi dijaki in dijakinje, priseljene osebe iz tretjih držav, begunke in migrantke. Število udeležencev je omejeno na najmanj pet in največ petnajst oseb.
Za prijavo prosimo pošljite SMS na telefonsko številko +386 70 668 045. Besedilo prijave naj vsebuje ime, priimek in pripis ”delavnica 02.07.”. Prijave zbiramo do 1. julija oziroma do zapolnitve prostih mest. V kolikor ne bo prijavljenih vsaj pet udeležencev, se delavnica ne bo izvedla. Vstop je prost

Delavnico financira Mladinski kulturni center Maribor. Program v Kulturnem inkubatorju omogoča finančna podpora Mestne občine Maribor.

Povezava do originalnega članka

Tretji OBRAT na StopTrik
2024-06-30 19:00 | OBRAT
27. 6. 2024 ob 21.00, Vrt OBRATA
Tretji OBRAT na StopTrik
Z našim Mednarodnim filmskim festivalom StopTrik v okviru Festivala Lent vabimo na tri kurirane selekcije animacij, ki se bodo zavrtele v pop-up kinu na vrtu ob OBRATu – prostoru umetnosti in participacije na Trgu Revolucije 9. Zelen kotiček tik ob glavnem mostu v času Festivala Lent postaja kino na prostem. Tudi letos z improviziranim kinom dajemo mesto kinu. Kinu, ki ga v mestu ni.

Na tretjem večeru animiranih filmov si ogledamo selekcijo »Medaroda razsoja« (75 min), zmagovalce in nagrajence mednarodnega tekmovanja CRAFT 2023. Le ta od samega začetka služi kot okno med jugovzhodno Azijo in svetovnim občinstvom, pogled na svet animacije jugovzhodne Azije. Festival se je po pademiji ponovno rodil z novo energijo in novimi idejami. Poteka v obliki bienala in ni namenjen le prikazu tradicionalne stop animacije z lutkami, barvo in peskom pač pa ceni tudi digitalno ustvarjanje. Zavrteli se bodo zmagovalni filmi, ki jih je izbrala ugledna mednarodna žirija sestavljena večinsko iz ustvarjalcev jugovzhodne Azije.

Mednarodni filmski festival StopTrik, ki se bo letos v Mariboru odvijal med 25. in 29. septembrom, je eden maloštevilnih filmskih festivalov na svetu(!), ki je posvečen stop animaciji. StopTrik se je iz nišne pobude, ki se je rodila v kulturnem centru Pekarna, razvil v festival dveh mest, Maribora (Slovenija) in Lodza (Poljska). Odlikuje se po izbranem mednarodnem tekmovalnem programu, predstavlja tematske retrospektive in zgodovinske ter sodobne dosežke svetovno priznanih umetnic_kov, predanih ročno izdelanim, tridimenzionalnim tehnikam animiranja ter vabi k neposrednemu sodelovanju ljubitelje animacije, program pa poudarja potrebo po pronicljivi kulturni refleksiji družbeno-političnih problemov.

Povezava do originalnega članka

JazzLent: Sonido Gallo Negro
2024-06-29 22:00 - 23:30 | Maribor center / Oder Minoriti, Maribor
Festival Lent 2024
Kozmični mambo za nepozaben festivalski zaključek!
Že skoraj petnajst let veljajo koncerti tega 9-članskega stroja iz Mexico Cityja za posebno avdio-vizualno doživetje, eno največjih žurk in obenem za glasbeno razodetje. Eksotična tropikalija z rohnečimi orglami, surf-rock kitarami, flavto, tremi tolkalci in obveznim güirojem je zvočni kolaž, ki sicer zveni sila nenavadno, a ima v resnici veliko opraviti z zgodovino popularne glasbe južno od Mehike. Skupina na psihedeličen način odprašuje »vintage« žanre Latinske Amerike, za katere najbrž niste prav pogosto slišali: amazonska cumbia, peruvijska chicha, huayno, cumbia sonidera, boogaloo, mambo in cha cha chá. K temu dodajte še divje surf-rock kitare, garažno estetiko filmskih grozljivk, ritualne poganske maske ter video, ki ga med koncertom v živo riše Dr. Alderete – in znašli se boste v tako barvitem glasbenem svetu, da si ga doslej niste upali niti sanjati.
Nakup vstopnic

Povezava do originalnega članka

36. Folkart: zaključek
2024-06-29 21:00 - 23:00 | Maribor center / Glavni oder, Trg Leona Štuklja
Črna gora, Indija, Južna Koreja, Nova Zelandija, Panama, Portugalska in Slovenija
Folkart, mariborsko okno v svet
Naše korenine so ustvarile nove in nove generacije, njihova vrednost je neprecenljiva, na kar pa, žal, počasi pozabljamo. Svet se namreč spreminja, z njim pa tudi mi. Zato je prava dragocenost, da ljubezen do kulturnega izročila in s tem do lastnega obstoja še vedno izpričujejo milijoni po vsem svetu. Pravimo, da negujejo tradicijo. Ampak to ohranjanje ljudskih običajev, načina življenja ter mnogih legend, povezanih z nastankom vsakega naroda na svetu, je veliko več kot zgolj ohranjanje tradicije. Je zavedanje, je pripadnost in je ljubezen. Kajti kultura je osnova obstoja slehernega naroda.
Zato je mariborski Folkart pravo okno v svet. In ta svet vsako leto pride k nam. V Maribor. Ni toliko pomembno, da je Folkart največji slovenski folklorni festival in da že od začetka deluje pod okriljem svetovne organizacije CIOFF, da je eden izmed najbolj cenjenih v Evropi in v folklornem svetu sploh ter da velja za enega najbolje organiziranih festivalov.
Nakup vstopnic

Povezava do originalnega članka

Festival Lent 2024: Comedy Roštilj
2024-06-29 21:00 - 22:30 | Maribor center / Vetrinjski dvor
Lentajmo skupaj!
Gurmanski vrhunec v marinadi StandUpLenta. Edinstven verbalno gladiatorski dogodek, na katerem se komiki nabadajo na žar, se med seboj žgejo, pražijo in cvrejo. Z brezmilostnimi izrazi izpraskati bolečo resnico je igra, v kateri najbolj nastrada najstarejši med njimi. In kot pravi stara gutšmekrca: »Za vrhunsko jed rabiš najboljši zohn.«

Povezava do originalnega članka

Festival Lent 2024: Harmelogic z gostom Dongom Jingmingom
2024-06-29 20:30 - 21:30 | Maribor center / Sodni stolp, Maribor
Lentajmo skupaj!
Duo Harmelogic, znan po svoji sposobnosti združevanja različnih glasbenih žanrov v čarobno harmonijo, se podaja na novo glasbeno potovanje. Tokrat se njihova glasbena pot prepleta z mojstrom Dongom Jingmingom, čigar izjemno igranje erhuja presega meje tradicije in inovacije.
Dong Jingming je nosilec kitajske tradicije in mojster kitajskega glasbenega instrumenta erhu, hkrati pa je tudi inovator, saj je eden prvih glasbenikov, ki evropsko klasično glasbo in jazz izvaja na erhuju. Raziskuje tudi druge glasbene tradicije, kot so indijska, arabska, afriška in balkanska. Dong je sodeloval z mnogimi glasbenimi velikani in izvajal projekte po vsem svetu.
S kombinacijo tolkal in klavirja ter edinstvenega zvoka erhuja ustvarjajo glasbeno pokrajino, ki sega onstran običajnega. Njihova glasba je kot nevidna vez med različnimi kulturami, ki se prepletajo v čudovit mozaik zvoka.
Nakup vstopnic

Povezava do originalnega članka

Drag show Terme Vulva
2024-06-29 20:00 - 21:00 | Kulturni inkubator
DRAG SHOW KRALJIC PREOBLEKE HOUS OF VULVA
TERME VULVA
Sobota, 29. junij 2024 // 20:00 // Kulturni inkubator // Obvezne predhodne prijave

Foto: Mario Županov

Na oder Kulturnega inkubatorja v soboto, 29. junija 2024, prihajajo prav posebne gostje: visoka bradata teta, ostrojezična boginja, opulentno dekle in teatralna koketa. Nastopile bodo namreč kraljice preobleke iz zasedbe Hous of Vulva, ki vabijo na sproščujoč tretma, saj bodo Kulturni inkubator spremenile v Kulturne terme. Obljubljajo drag, kot ga v Mariboru še niso pokazale, zanj pa so potrebne predhodne prijave.
Karmen Daš, Vera Vulva, Patricia Vulva, Dia Vulva so članice prve štajerske drag queen skupine Hous of Vulva, ki so jo ustanovile leta 2019. V Mariboru so Hous Of Vulva nastopile tudi na 3. Paradi ponosa Maribor, ki je septembra 2023 potekala v organizaciji MKC Maribor. »Hvaležne in ponosne smo, da smo bile vključene v program Parade ponosa Maribor 2023, saj so take priložnosti nepogrešljive za queer mladino in ker je pomembno, da se tudi v Mariboru ustvarja queer joy.«
Zdaj se pod okriljem MKC Maribor vračajo na mariborski oder in vabijo na prav poseben tretma:
»Terme Vulva ponovno odpirajo svoja vrata! Ste utrujeni? Vas boli hrbet od pretežke denarnice? Ste si prehladili gleženjčke? Potem so Terme Vulva pravi naslov za vas. Od globinske masaže bobničev do (ne)diskretnih škandalov v preddverju, Terme Vulva ponujajo unikatno izkušnjo, ki jo doživi le izbrana množica, zato pohitite in si čim prej zagotovite svoje mesto. Najdete nas skrite med glicinijami iz Razočaranih gospodinj sredi ogroženega pragozda – se pravi tam, kjer vas bo še taksist vprašal, a ste prepričani? Kaj torej še čakate? Prijavite se in si rezervirajte svoj termin v najbolj modnih termah Vulvenije!«
Asortiman osebja za vse čute bodo sestavljale kraljica žnablanja Karmen Daš, brkata lepotica Vera, modna papaja Patricia in zgovorna soseda Dia Danica. Show bo, kot se za zgovorno sosedo spodobi, povezovala Dia, ki rada zagrabi mikrofon.
Kdor si želi drag show ogledati v živo, se mora predhodno prijaviti na spodnji povezavi, saj je število mest v Kulturnem inkubatorju omejeno.

PRIJAVA

Povezava do originalnega članka

Otvoritev Muzeja Alfija Nipiča
2024-06-29 18:00 | stajerska-hisa-glasbe-visit-maribor-pohorje-slovenija-slovenia
Jarenina praznuje: Otvoritev prenovljene nekdanje šole, razstave Alfija Nipiča in veliki koncert!

Vabimo vas na nepozaben dogodek v soboto, ki bo zaznamoval otvoritev prenovljene nekdanje jareninske šole v starem vaškem jedru. Praznovanje se bo začelo ob 18. uri s kulturnim programom na vaškem trgu pri cerkvi, kjer boste lahko uživali v nastopih Male pihalne godbe Neuvirtovi Štajerci in Mažoretne in twirling skupine Občine Pesnica.
Osrednji del dogodka bo ob 20. uri slavnostna otvoritev prenovljene šole, ki bo prerasla v sodoben kulturni center. V sklopu otvoritve boste lahko spoznali tudi stalno razstavo z naslovom “Ostal bom muzikant”, posvečeno življenju in delu legendarnega slovenskega pevca narodnozabavne glasbe Slavka Avsenika. Razstava bo predstavila njegovo bogato glasbeno pot, od začetkov do vrhuncev kariere, vključno z zmagami na Popevki vesele jeseni, sodelovanjem z Ansamblom bratov Avsenik, uspešno samostojno kariero, nastopi doma in v tujini ter številnimi nagradami. Razstavo je strokovno vodil Muzej narodne osvoboditve Maribor.
Veliki finale večera pa bo ob 21. uri koncert Alfija Nipiča z izjemnimi gosti: Nino Pušlar, Darjo Gajšek in 6pack Čukurjem. Ne zamudite te enkratne priložnosti, da uživate v vrhunski glasbi in plesu v čudovitem ambientu prenovljenih prostorov!
V prenovljeni stavbi boste poleg razstave našli še večnamensko dvorano, trgovino z lokalnimi izdelki in spominki, prostore lokalnega turističnega društva ter vinoteko z lokalnimi vini.
Pridružite se nam pri praznovanju in uživajte v bogatem kulturnem programu, glasbenih nastopih ter spoznavanju dediščine Slavka Avsenika v čudovitem ambientu prenovljenih prostorov.
Veselimo se vašega obiska!

Povezava do originalnega članka

Večer animejev in družabnih iger 12/2024
2024-06-29 16:00 - 22:00 | Kulturni inkubator
V soboto, 29. junija 2024, vas ob 16. uri vas vabimo na Večer animejev in družabnih iger 12/2024, ki se bo v organizaciji Društva Animoku ponovno odvijal v Kulturnem inkubatorju na Koroški cesti 18 v Mariboru.
Program tokratnega dogodka bomo začeli s projekcijo južnokorejske znanstveno-fantastične avanture Alienoid (2022), ki se bo predvajala v korejskem tonskem zapisu z angleškimi podnapisi. Na portalu AsianWiki štorijo opisujejo sledeče:
V času dinastije Goryeo se taoisti poskušajo polastiti skrivnostnega meča. V sedanjosti se na Zemlji pojavijo nezemljani. Kmalu zatem se med poznim obdobjem dinastije Goryeo in sedanjostjo pojavijo časovna vrata. Zaradi tega prihaja do kaotičnih situacij.

Sočasno s projekcijo filma boste v drugem prostoru lahko igrali tudi različne namizne igre in se z ostalimi pomerili v video igri Super Smash Bros. Ultimate na konzoli Nintendo Switch. Po filmu pa boste lahko zaigrali tudi na taiko bobne v video igri Taiko no Tatsujin: Rhythm Festival. Tako bo tokratni program dogajanja sledeči:

16:00 – 19:00 Ogled filma Alienoid
16:00 – 22:00 Prosto igranje namiznih iger in iger s kartami
16:00 – 19:00 Igranje video igre Super Smash Bros. Ultimate (NSW)
19:00 – 22:00 Igranje video igre Taiko no Tatsujin: Rhythm Festival (NSW)

Vstop na dogodek je kot vedno brezplačen, za obiskovalce, mlajše od 13 let, pa je priporočljivo, da se ga udeležijo v spremstvu staršev ali odgovornega skrbnika. Vabljeni.

Povezava do originalnega članka

Festival Lent 2024: JazzLent: Festen: Replicant
2024-06-28 22:00 - 23:30 | Maribor center / Oder Minoriti, Maribor
Lentajmo skupaj!
Jazz kvartet, ki na videz standardno zasedbo preseže s surovo rock’n’roll energijo!
Festen so skrbno varovana skrivnost na pariški jazzovski sceni, ki je razvila povsem samosvoj glasbeni jezik, podobno kot skupina Gogo Penguin v Manchestru. Glasbeno se navdihujejo v svetu filma, zvočno pa predvsem pri rock skupinah iz devetdesetih let. Doslej so posneli štiri albume, ki koreninijo v filmskih mojstrovinah Thomasa Vinterberga in Stanleyja Kubricka, ter najnovejšega Replicant, v katerem predstavljajo svoj pogled na distopično klasiko filma Bladerunner.
V filmu Bladerunner je »replikant« humanoidno bitje, nastalo z bioinženiringom, ki ga ni moč ločiti od običajnega človeka, vendar ima nadčloveške sposobnosti in inteligenco. Tako lahko tudi skupino Festen vidite kot običajen jazzovski kvartet, ki na videz standardno zasedbo preseže s surovo rock’n’roll energijo. Uporabljajo mogočne sub-base, udarne ritme in melodije, ki gredo v uho, kot da bi bile popularni napevi.
Nakup vstopnic

Povezava do originalnega članka

Festival Lent 2024: Disco opera
2024-06-28 21:30 - 23:00 | Maribor center / Glavni oder, Trg Leona Štuklja
Lentajmo skupaj!
Po dveh nepozabnih gostovanjih novosadskega Big banda ter članov zbora in orkestra Opere Srbskega narodnega gledališča Novi Sad vas bo letošnja edicija Festivala Lent razvajala s fantastičnim potovanjem skozi najboljše iz obdobja disko glasbe!
Disko je nekoč veljal za popolni underground in alternativno sceno; za glasbeno smer, ki se je rodila iz upora in želje po nečem novem, po nečem, kar bo ljudi zvabilo k plesu in k uživanju ob bogatih kombinacijah popa, soula, funka, jazza in tudi rocka.
Dejstvo je, da je disko glasba konec sedemdesetih in v začetku osemdesetih let v svet glasbe, v tedanje klube in v naša srca vnesla novo čarovnijo. Disko je prerasel glasbeno sfero in kmalu postal kompleksen družbeno-kulturni fenomen tudi izven glasbenih okvirjev. S pojavom elektronske glasbe pa so številne disko uspešnice postale znani remiksi. V našem primeru – simfonični remiksi!
Nakup vstopnic

Povezava do originalnega članka

Festival Lent 2024: Mladi po srcu
2024-06-28 21:00 - 22:30 | Maribor center / Vetrinjski dvor
Lentajmo skupaj!
Stari rek pravi: »Bolj si star, bolj si star.« Avtor je neznan, zelo verjetno se izrečenega niti sam ne spomni. Zapomnili pa si bomo večer, v katerem bodo na odru stari od starih mačkov do povratnice in za priokus anglosaksonskega – Američan ki je vmes postal “Tezenčanar”.

Povezava do originalnega članka

Festival Lent 2024: Primož Vidovič z zasedbo
2024-06-28 20:30 - 21:30 | Maribor center / Sodni stolp, Maribor
Lentajmo skupaj!
Pevec in kantavtor Primož Vidovič se je s svojimi hudomušnimi satirami in doživetimi baladami uveljavil kot eno vidnejših imen sodobnega slovenskega šansona, kot izrazit interpret ter kot duhovit opazovalec našega časa. Za avtorsko glasbo je prejel številne nagrade, od zlate kante na Kantfestu, nagrade srbskega Taktfesta do uvrstitve v finale Festivala slovenskega šansona.
Brez dlake na jeziku se roga človekovim napakam, dreza v naše slepe pege in zbira tragikomične zgodbe iz blodnjaka sodobnosti. Domiselna besedila, zabeljena z dovtipi in aluzijami, oživijo s kabarejsko teatralnostjo ter razgibano glasbo, v kateri se ljudski melosi z vseh koncev sveta, od tanga in džeza pa do sevdalink in fada, prelivajo s klasično tradicijo ter džezovsko spontanostjo. Liriko uravnotežijo slikovite štorije, romantično svetobolje pa šegava komedija.
Nakup vstopnic

Povezava do originalnega članka

Good Vibes - Good Wines
2024-06-28 18:00 - 23:30 | Vinske ceste / Vodole 2, 2229 Malečnik
Pred nami je pester večer na terasi Fontane vin.
Good vibes – Good wines!
V ritmih sproščene – chill glasbe bomo na Fontani vin uživali v petek, 28. junija.
Za sproščeno in prijetno vzdušje bo skrbel DJ Alias – Aljaž Sluga, barman Nafa pa bo za vas pripravljal vinske coctaile.
Dodatno vas bo pričakalo:

možnost neomejenega točenja
vrhunska vina lokalnih vinarjev
priprava narezkov, krač in pit

Se vidmo 28. junija na terasi Fontane vin!

Povezava do originalnega članka

Okoljska etika za zeleni prehod-kritično zamišljanje trajnostnih prihodnosti
2024-06-28 10:00 | OBRAT
28. 6. 2024 ob 10.00, OBRAT
Okoljska etika za zeleni prehod-kritično zamišljanje trajnostnih prihodnosti
V sodelovanju s Centrom alternativne in avtonomne produkcije (CAAP) in Filozofsko fakulteto UM te v petek, 28. 6. 2024, ob 10.00 vabimo v OBRAT – prostor umetnosti in participacije na obeležitev mednarodnega dneva zadružništva, ki letos potega pod geslom Zadruge gradijo boljšo prihodnost za vse.

Filozof izr. prof. dr. Tomaž Grušovnik bo govoril o okoljski etiki za zeleni prehod in pomembnosti kritičnega zamišljanja trajnostne prihodnosti. Srečanje bo hkrati priložnost za kritično premišljanje o trajnostni prihodnosti, spoznavanju osnov okoljske etike in komuniciranja okoljskih izzivov, ob zaključku pa sproščeno druženje in klepet.

Zaradi lažje organizacije dogodka, do 26. 6. 2024, svojo udeležbo sporočite na naslov info@caap.si.

Povezava do originalnega članka

Festival Lent 2024: JazzLent: Fatoumata Diawara
2024-06-27 22:00 - 23:30 | Maribor center / Oder Minoriti, Maribor
Lentajmo skupaj!
Barvit in naelektren afro-futuristični koncert!
Igralko in pevko Fatoumato Diawaro lahko danes z gotovostjo prištejemo med najpomembnejše afriške dive, vsekakor velja za prvo malijsko kitaristko, in – ob zasedbi, s kakršno prihaja na Festival Lent – lahko brez zadržka zagotovimo, da gre za v današnjih časih najmočnejši nastop glasbene skupine s kontinenta, ki šteje več kot 1,2 milijarde ljudi.
Le dobro desetletje je minilo, odkar je izšel njen glasbeni prvenec Fatou, in v tem času se je Diawara utrdila kot ena ključnih pevk afropopa mlajše generacije. Priznanja dežujejo od vsepovsod: nastopala je s Paulom McCartneyjem, Bobbyjem Womackom, Robertom Fonsecom, Oumou Sangare, Damonom Albarnom (Blur) in Dee Dee Bridgewater ter s skupinami Snarky Puppy, The Roots, Amadou & Mariam, The Gorillaz in s številnimi drugimi, spotoma pa prejela še dve nominaciji za nagrado Grammy za najboljši »world music« album ter vzpodbudila nešteto humanitarnih projektov.
Nakup vstopnic

Povezava do originalnega članka

Festival Lent 2024: Plavi Orkestar
2024-06-27 21:30 - 23:30 | Maribor center / Glavni oder TLŠ, Maribor
Lentajmo skupaj!
FESTIVAL LENT 2024 – PLAVI ORKESTAR
Prizorišče: Glavni oder, Trg Leona Štuklja, Maribor
Nov začetek, nova uspešna (festivalska) zgodba!
Pisalo se je leto 2018, ko se je od lentovske publike, z enim izmed njihovih zadnjih koncertov v Sloveniji, poslovila ena najbolj priljubljenih glasbenih skupin bivše skupne države. Plavi Orkestar je s svojimi globalnimi uspešnicami zaznamoval generacije, in ko je skupina kmalu za tem napovedala konec svoje kariere, je to sprožilo pravi mali medijski vihar. Danes sprožamo novega.
S ponosom namreč najavljamo: Plavi Orkestar se vrača na odre! Po dolgoletnih poskusih številnih organizatorjev, da bi po razprodani turneji Everblue, ki je navdušila več kot pol milijona poslušalcev, skupino ponovno pripeljali pred koncertne mikrofone, je to uspelo nam!
27. junija bodo nastopili na Glavnem odru, kjer nas bodo razvajali s set listo, polno klasik, kot so Suada, Od rodjendana do rodjendana, Bolje biti pijan nego star, Kaja, Sava tiho teče ali Zelene su bile oči te.
Nakup vstopnic

Povezava do originalnega članka

Festival Lent 2024: Strokovnjak
2024-06-27 21:00 - 22:30 | Maribor center / Vetrinjski dvor
Lentajmo skupaj!
Strokovnjak oziroma Stručnjak je četrta stand up predstava Srdjana Olmana, ki na sarkastičen način govori o različnih zgodovinskih polomijah, razlikah v mentaliteti in nestrokovnosti velikega števila ljudi, ki so se znašli na pomembnih položajih.
V času, ko je beseda strokovnjak postala žaljivka, in ko se vedno bolj predajamo vraževerju ne pa strokovnosti in izobrazbi, se Olman loti ravno teh tem – med drugim.

Povezava do originalnega članka
